რუსეთ-საქორთუოშ ლჷმა (2008)

thumb|300px|2008 წანაშ მარაშინათუთაშახ ქორთუეფიშით კონტროლირებული ნორთი ცხინვალიშ რეგიონს
thumb|300px|ოურდუმე ქიმინჯეფიშ რუკა. ლენო ეშანილი რე ქორთუ ჯარეფიშ მალობა, ჭითათ — რუსეფიშ.
**რუსეთ-საქორთუოშ ლჷმა** — თაშნეშე რჩქინელ რე მუჭოთ **2008 წანაშ ცხინვალიშ რეგიონიშ ლჷმა**, აკოანჯარაფილი კონფლიქტი 2008 წანაშ მარაშინათუთას, ართჸურე საქორთუოშ დო მაჟირაჸურე რუსეთიშ ფედერაციაშ შქას, ოსეფ დო აფხაზეფწკჷმა ართო.

ლჷმაქ დიჭყჷ ქორთუ ჯარეფს დო რუსი ოურდუმეეფით ხუჯმეჩამილ ცხინვალიშ რეგიონიშ ოს სეპარატისტეფიშ შქას კონფლიქტით ცხინვალიშ რეგიონს. ოსური ოხორუეფშე მუსხირენ დღაშ გოძვენას მიმალი უმუჭყვიდუ საარტილერიო ჸოთამეფიშ უკული, 7 მარაშინათუთას საქორთუოქ ოურდუმე ოპერაცია ქჷდიჭყჷ ნოღა ცხინვალიშ კონტროლშა დართინაფალო. მუმალ დღას რუსეთიქ, ნამუსჷთ რეგიონს საშვიდობოეფი ჸუნდუნ, ქორთუეფიშ იერიშიშ ოგამეთ ცხინვალიშ რეგიონს მუშ ჯარეფიშ გიმენგიმნართი დო მონკა ტექნიკა გემიშეჸონჷ. პარალელურო რუსეთიქ საქორთუოშ შხვა რეგიონეფიშ ოჰეერე დობომბუეფი ხოლო ქჷდიჭყჷ. რუსეფიშ დო ოსეფიშ ჯარეფი ქორთუეფს ცხინვალიშ ბურჯაფის სუმ დღას ოლიმუდეს, მუთ ლჷმას არძაშე დიდი დო გინმაჭყვიდირელი ბურჯაფი რდჷ. რუსულ ნოშეფქ საქორთუოშ უჩაზუღაშპიჯეთი დობლოკეს დო ოსქირონე ჯარეფი დო პარაშუტისტეფი გეგნიჸონეს ბჟადალ საქორთუოშა. 9 მარაშინათუთას, რუსულ დო აფხაზურ ნძალეფქ მაჟირა ფრონტი გონწყეს კოდორიშ ლეხერშა გენთხაფათ დო ბჟადალ საქორთუოშ დინოხოლენ ტერიტორიეფშა გემშეჭკირეს. ხუთი დღაშ მონკა ლჷმფიშ უკული ქორთული ჯარეფი გეგშარაჸეს ცხინვალიშ რეგიონშე დო აფხაზეთშე. რუსეფს ოკუპირაფილი აფუდეს ფუთი დო გორი, შხვა რაიონეფწკჷმა ართო.

ევრორსხუშ მადუდე საფრანგეთიშ პრეზიდენტიშ შქამალობათ კონფლიქტურ კუნთხუეფქ 12 მარაშინათუთას, დაჩხირიშ მეჭყვიდირიშ აპიჯალას მიოჭირინეს, ნამუსჷთ საქორთუოქ ქართის 15 მარაშინას მაჭარჷ ხე, რუსეთიქ მოსკოვს — 16 მარაშინათუთას. 12 მარაშინათუთას რუსეთიშ პრეზიდენტიქ დიმიტრი მედვედევქ დაჩხირიშ მეჭყვიდირიშ ზოჯუა გჷნოჩჷ,
მარა ჩხუპეფი უცფას ვათებე. აპიჯალაშ ხეშმოჭარუაშ უკული რუსეთიქ მუში ჯარეფიშ უმენტაშ ნორთი სამარგალოშ დო დინოხოლენი ქართლიშ რეგიონეფშე გეგშეჸონჷ, მარა თეწკჷმა ართო ბუფერული ზონეფი აკოქიმინჷ აფხაზეთიშ დო ცხივალიშ რეგიონიშ (თ.ჯ. ობჟათე ოსეთიშ) ხურგეფიშ მანგას დო ოთოლთოლე პუნქტეფი დიტუ ფუთის, სანაკის დო პერევს.

2008 წანაშ 26 მარაშინათუთას რუსეთიქ ცხივალიშ რეგიონიშ (თ.ჯ. ობჟათე ოსეთიშ) დო აფხაზეთიშ ზოხორინალა იჩინჷ. რუსეთიქ საქორუოშ დოსქილადირ ტერიტორიეფშე ჯარეფიშ გიშაჸონაფა გათუ 8 გჷმათუთას, მარა 2009 წანაშ დგომარობათ რუსული ჯარეფიშ გომანგარაფილი გარნიზონეფი სქიდუ აფხაზეთის დო ცხივალიშ რეგიონს (თ.ჯ. ობჟათე ოსეთის) (თინეფ შქას თი ტერიტორიეფს ხოლო, ნამუსჷთ ლჷმაშახ საქორთუო აკონტროლენდჷნ). მუსხირენ ინციდენტი ჟირხოლო კონფლიქტურ ზონას ირო მუთმოხვადუდჷ ლჷმაშ თებაშე მუსხირენ თუთაშ უკული. 2009 წანაშ დგომარობათ ლჷმაშ მაკათურ კუნთხუეფს შქას ურთიართობა ასე ხოლო უკიდაშო დოძაბული რე.

პრობლემაშ საშვიდობო გინაჭყვიდირალო დახე არძა ართო მუჭანუანს, ნატოშ დო რუსეთიშ შქას ბონი კონფლიქტიშ დუდშე ეჩილითაფაშ მოხ, ოერეფოშქაშე რეაქცია, ნამუსჷთ ევრორსხუ დო ააშ დომინირენდესჷნ, ღოზგოსუმალირო ალურენა საქორთუოშ ტერიტორიულ ნთელუანობას, ვაჩინებული ტერიტორიეფი - სოლიდარობას უცხადენა ცხივალიშ რეგიონს (თ.ჯ. ობჟათე ოსეთის) დო აფხაზეთის.

## თაშნეშე ქოძირით
* რუსეთ-საქორთუოშ ლჷმაშ გერგეზეფი (2008)

## რესურსეფი ინტერნეტის

* newsgeorgia.ge — აკა ქორთულნინამი საინფორმაციო ვებსაიტი, ნამუთ ლჷმაშ მაართა დღალეფს ფუნქციონირენდჷ.
* მიმალ მოლინეფი ნიუ-იორკ ტაიმზიშ ვებ-ხასჷლას (სურათეფი დო რეპორტაჟი)
* საქორთუოშ დუდთხილუაშ სამინისტროშ საიტი — საიტი ლჷმაშ პერიოდის კილერი რდჷ კიბერშეტევაშ გეშა
*  ეჟედნევნი ჟურნალიშ სტატია-ანალიზი ცხივალიშ რეგიონიშ (თ.ჯ. ობჟათე ოსეთიშ) მოლინეფშე დო წჷმიპირობეფშე
*  საზავო აპიჯალაშ ამშვი პუნქტი - ართ-ართი პუნქტი რუსეთის საშვიდობო ფუნქციას აკისრენს ამშვ თუთაშ გოძვენას.
* ლტოლვილეფი - ფოტოჟურნალი
*  А. Илларионов: «Россия сама подготовила и начала войну против Грузии»
* New York Times: საქორთუოშ ლჷმაწკჷმა მერსხილი გჷნაცხადეფი საეჭვოთ გჷნმირთუ . სივილ ჯორჯია. 7 გერგობათუთაი, 2008.
* საქორთუოშ თარობაშ ენწყუმეფიშ მედიაშ ჩინებეფშე ლჷმაშ დოჭყაფაშ გეშა ;
* ომის წინა და პირველი დღეების ჟურნალისტური გამოიძიება. იულია ლატინინა. ეჟედნევნი ჟურნალ. 21 ნოემბერი, 2008.
* ომის მსვლელობის ჟურნალისტური გამოძიება (გაგრძელება). იულია ლატინინა. ეჟედნევნი ჟურნალ. 29 ნოემბერი, 2008.
* რუსეთის ფედერაციის მხრიდან საქართველოს ტერიტორიული მთლიანობის ხელყოფის მიზნით განხორციელებული სამხედრო აგრესიისა და სხვა ქმედებების შემსწავლელი საქართველოს პარლამენტის დროებითი კომისიის დ ა ს კ ვ ნ ა, საქართველოს პარლამენტი.
* Eurasia review - საქართველოს მარცხის ხუთი მიზეზი 

## სქოლიო

კატეგორია:ცხივალიშ რეგიონიშ კონფლიქტი
კატეგორია:საქორთუოშ ლჷმეფი
კატეგორია:რუსეთიშ ლჷმეფი
კატეგორია:XXI ოშწანურაშ ლჷმეფი